Nekateri se veliki rodijo,
nekateri veličino dosežejo,
in nekaterim je vsiljena," je dejal William Shakespeare.
Pa je res?
Nekateri dvomijo v avtorstvo del, ki nosijo njegovo ime,
ali celo v to, da je sploh obstajal.
Menijo, da je bilo to ime psevdonim za drugega avtorja,
ali skupino avtorjev.
Med kandidate za pravega Shakespeara prištevajo druge dramatike,
politike in celo nekatere vplivne ženske.
Ali je mogoče trditi, da je bil največji angleški pisec
enako izmišljen, kot so njegova dela?
Večina strokovnjakov te teorije zavrača,
na podlagi zgodovinskih in biografskih dokazov.
Obstaja pa še en način, da preverimo,
če je njegove slavne vrstice v resnici napisal nekdo drug.
Jezikoslovje, znanost o jeziku,
nam lahko pove veliko o načinu lastnega pisanja in govora,
tako da preuči skladnjo, slovnico, pomene in besedišče.
Konec 19. stoletja
je poljski filozof, Wincenty Lutosławski,
utemeljil metodo, poimenovano stilometrija.
Z njo se je lotil preiskovanja književnega avtorstva.
Kako torej stilometrija deluje?
Osnova je, da ima slog vsakega avtorja določene značilnosti,
ki se v avtorjevih delih večinoma ponavljajo.
Primeri značilnosti so: povprečna dolžina stavka,
razporeditev besed
in celo število pojavov določene besede.
Oglejmo si rabo besede 'tebe/te' in si jo zamislimo kot os.
Vsako Shakespearjevo delo lahko postavimo na to os kot podatek
glede na število pojavov te besede.
V statistiki nam tesna razporeditev teh točk prikazuje varianco,
pričakovano mero razpršenosti spremenljivke.
A to je le ena značilnost v zelo visoko-razsežnostnem prostoru.
Z orodjem za grupiranje, imenovanim analiza glavnih komponent,
lahko zmanjšamo večdimenzionalni prostor na osnovne glavne komponente,
ki kolektivno merijo varianco v Shakespearjevih delih.
Zdaj lahko primerjamo dela naših kandidatov
s temi glavnimi komponentami.
Na primer:
če dovolj del filozofa Francisa Bacona pade v okvir variance,
je to precej močen dokaz,
da sta Francis Bacon in Shakespeare pravzaprav ista oseba.
Kaj so pokazali rezultati?
Stilometriki, ki so izvedli raziskavo, so prišli do zaključka,
da Shakespeare ni nihče drug kot Shakespeare.
Poet je Poet.
Dela pretendentov se preprosto ne ujemajo z osebnim slogom Shakespeara.
Toda naši neustrašni statistiki
so vseeno našli nekaj prepričljivih dokazov o sodelovanju.
Pred kratkim izvedena študija je pokazala,
da je Shakespeare sodeloval z dramatikom Christopherjem Marlowom pri Henriku VI,
pri prvem in drugem delu.
Stilometrija pa lahko poleg identitete, razreši tudi druge težave.
Pomaga nam določiti, kdaj je bilo delo napisano,
če je starodavno besedilo ponaredek,
če je študent zagrešil plagiatorstvo,
ali če je elektronska pošta pomembna ali vsiljena.
Ali to pomeni, da lahko brezčasno poezijo Shakespeara
zreduciramo na številke in statistiko?
Ne povsem.
Stilometrija lahko odkrije, kaj je v Shakespearjevih delih značilno,
ne more pa zajeti lepote, občutkov in čustev, ki jih izražajo,
ali pojasniti, zakaj v nas vzbujajo določene občutke.
Vsaj za sedaj še ne.